Mudre izreke (Šarić)/Glava 12.
1 Tko ljubi opomenu, ljubi znanje; tko mrzi na ukor, luđak je. 

2 Dobar čovjek dobiva milost kod Gospoda, a spletkaša osuđuje. 

3 čovjek se ne utvrđuje bezbožnošću; korijen pravednika ne pomiče se nikada. 

4 Vrijedna je žena kruna mužu svojemu; zla je kao gnjilež u kostima njegovim. 

5 Mišljenje pravednikovo ide samo za pravdom; spletke bezbožnika samo za prijevarom. 

6 Riječi bezbožnika vrebaju krv, a usta pravednika spase ih. 

7 Bezbožnici padaju, i nema ih više, a kuća pravednikova ostaje. 

8 Prema razboritosti svojoj hvali se čovjek, a tko je smeten, izvrgnut je ruglu. 

9 Bolje je malen biti i svoj kruh imati, negoli Gospod biti nemati što jesti. 

10 Pravednik se brine za ono, što treba živinče njegovo, a u bezbožnika je srce bez osjećaja. 

11 Tko obraduje polje svoje, taj će jesti do sitosti, a tko trči za besposlicama, bezuman je. 

12 Tvrđava bezbožnika srušit će se, a korijen pravednika traje. 

13 Zlu je čovjeku zamka u grijehu usana njegovih, a pravednik izmakne tjeskobi. 

14 Od ploda riječi svojih nasitit će se svaki obilno; po djelu ruku njegovih Plaća se čovjeku. 

15 Luđaku se čini pravi put njegov, a mudar čovjek prima nauku. 

16 Luđak pokaže gnjev svoj na mjestu, a mudri pokriva uvredu. 

17 Tko govori istinu, govori što je pouzdano; lažljiv svjedok donosi samo prijevaru. 

18 Govor nekoga probada kao ubodi mača, a jezik mudrih donosi iscjeljenje. 

19 Istinita usta stoje dovijeka, a lažni jezik samo jedan čas. 

20 Prijevara vlada u srcu onih, koji snuju nesreću, a koji svjetuju na dobro, dožive radost. 

21 Nikakva nesreća ne zadesi pravednika, a bezbožnici su puni nesreće. 

22 Lažne usne mrske su Gospodu; tko istinu mio mu je. 

23 Pametan čovjek skriva svoje znanje, a srce luđaka izvikuje ludost svoju. 

24 Ruka će marljiva čovjeka vladati, a lijena mora robovati. 

25 Briga u srcu pritiskuje čovjeka, a dobra ga riječ razvedri, 

26 Pravednik istražuje svoju pašu, a put bezbožnika vodi u zabludu. 

27 Lijenčina ne ulovi svoju zvijer; marljivoga čovjeka dopadne dobro dragocjeno. 

28 Staza pravednosti vodi k životu, a put opačine k smrti. 

Mudre izreke (Šarić)